কায়েদে আযমের ঢাকা সফর পুরোপুরি সফল করবার জন্য আমরা সর্বাত্মক সাংগঠনিক তৎপরতা শুরি করি। ঢাকার নওয়াব হাবিবুল্লাহকে সভাপতি করে একটি অভ্যর্থনা কমিটি গঠিত হয়। নওয়াব সাহেব তখন মুসলিম লীগে পুনরায় ফিরে এসেছেন। আমি অভ্যর্থনা কমিটির প্রচার সম্পাদক। আমার মনে আছে সমগ্র প্রদেশে তখন কয়েক লক্ষ পোষ্টার ও লিফলেট বিলি করা হয়েছিল আমার নামেই। এয়ারফোর্সের দুটো ছোট বিমানে করে আমি দেশের প্রত্যন্ত অঞ্চলে প্রচারপত্র ছড়িয়েছিলাম।